എന്റെ സൂപ്പര് സ്റ്റാര് അമ്മ ഗിരിജ മാധവന് കണ്ട സ്വപ്നമായിരുന്നു മഞ്ജു വാര്യര് എന്ന നര്ത്തകി കുട്ടിക്കാലം മുതല് മഞ്ജു വാര്യര്ക്ക് പ്രചോദനമായിരുന്ന അമ്മ ഗിരിജ. തന്നെ ചിലങ്ക അണിയിച്ചതും പരിമിതികള്ക്കിടയിലും നൃത്തപഠനത്തിന് താങ്ങും തണലുമായത് അമ്മയുടെ ഇച്ഛാശക്തി ഒന്നുകൊണ്ട് മാത്രമാണെന്ന് മഞ്ജു പറയാറുണ്ട്. അമ്മ കണ്ട സ്വപ്നമായിരുന്നു മഞ്ജു വാര്യര് എന്ന നര്ത്തകി. രണ്ട് വര്ഷം മുന്പാണ് കഥകളി അഭ്യസിക്കാന് ഗിരിജ തുടങ്ങിയത്. അതിനു പ്രോത്സാഹനം നല്കി മകള്.ഊരകം എന്.എസ്.എസ് കരയോഗത്തിന്റെ സര്ഗശ്രീലകം പരിശീലന ക്ളാസില് ഉദ്ദേശം എഴുപത് വയസുള്ളവരുടെ കഥകളി അവതരണം നടക്കുന്നു. തിരുവുളളക്കാവില് മോഹിനിയാട്ടം പഠിക്കുകയായിരുന്നു അന്ന് ഗിരിജമാധവന്. നമുക്കും കഥകളി പഠിച്ചാലോ ബാങ്ക് ഉദ്യോഗത്തില് നിന്ന് സ്വമേധയാ വിരമിച്ച കൂട്ടുകാരി ശൈലജ കുമാര് ചോദിച്ചപ്പോള് ആദ്യം ഒഴിഞ്ഞുമാറിയെങ്കിലും പിന്നീട് ഗിരിജ സമ്മതിച്ചു. നന്നേ ചെറുപ്പത്തിലേ നൃത്തവും കഥകളിയുമെല്ലാം പഠിക്കണമെന്ന് മോഹവുമുണ്ടായിരുന്നു. അങ്ങനെ രണ്ടുപേരും, ഇരിങ്ങാലക്കുട ഉണ്ണായിവാരിയര് സ്മാരക കലാനിലയത്തിലെ പ്രിന്സിപ്പല് ആയി വിരമിച്ച കലാനിലയം ഗോപി ആശാന്റെ ശിഷ്യരായി. ആദ്യം കാല്വേദനയും ശരീരവേദനയുമുണ്ടായിരുന്നു. പക്ഷേ, പഠിക്കണമെന്ന ആഗ്രഹത്തിനുമുന്നില് വേദന മറന്നു. അഭ്യസിച്ചു കൊണ്ടിരുന്ന നൃത്തയോഗയും, ആര്ട്ട് ഒഫ് ലിവിംഗ് സാധനകളും അതിന് സഹായകമായി. കുറച്ചു കാലം ഓണ്ലൈനിലും പിന്നീട് വീണ്ടും നേരിട്ടും പഠനം തുടര്ന്നു. എല്ലാ പിന്തുണയും നല്കി മഞ്ജു വാര്യര് അമ്മയോടൊപ്പം.ഏതാണ്ട് രണ്ട് വര്ഷത്തെ പഠനത്തിനു ശേഷം ആശാന് കൊടുത്ത ധൈര്യത്തിന്റെയും, ആത്മവിശ്വാസത്തിന്റെയും പിന്ബലത്തില് അരങ്ങേറ്റത്തിന് തയ്യാറാവുകയായിരുന്നു.അണിയറയില് കഥകളിവേഷത്തില് നില്ക്കുന്ന അമ്മയെ കണ്ടപ്പോള് മഞ്ജുവിന് സന്തോഷം, അഭിമാനവും തോന്നിയ നിമിഷം മലയാളിക്ക് മറക്കാന് കഴിയില്ല. അണിയറയില് അമ്മയ്ക്കൊപ്പം കുറച്ചുനേരം മഞ്ജു ഇരിക്കുകയും ചെയ്തു. ചമയങ്ങള് അണിയിക്കുമ്ബോള് ആകാംക്ഷയോടെ നോക്കി നിന്നു. കഥകളി വേഷം തൊട്ടുനോക്കി. അമ്മയ്ക്ക് ധൈര്യം പകര്ന്ന്, ആശംസകള് അറിയിച്ച് മഞ്ജു സദസിലേക്ക് പോവുകയും ചെയ്തു. അമ്മ അരങ്ങിലേക്കും.അമ്മയുടെ കഥകളി അരങ്ങേറ്റത്തില് സന്തോഷത്തിനപ്പുറം അഭിമാനമാണ്. എത്ര ബുദ്ധിമുട്ടുളള കാര്യമാണെങ്കിലും മനസിലുളള ആഗ്രഹം സത്യസന്ധമാണെങ്കില് ജീവിതത്തില് അത് നടക്കും . എനിക്കും മറ്റെല്ലാ സ്ത്രീകള്ക്കും പ്രചോദനമാണ് അമ്മയുടെ കഥകളി അരങ്ങേറ്റം. എന്റെ നൃത്തപരിപാടികള്ക്ക് അമ്മയാണ് അണിയറയിലും അരങ്ങിനുമുമ്ബിലും ടെന്ഷനടിച്ച് ഇരിക്കാറുളളത്. അമ്മ അരങ്ങേറുമ്ബോള് എനിക്കായിരുന്നു ടെന്ഷന്. പെരുവനം മഹാദേവക്ഷേത്രത്തിലേയ്ക്ക് അമ്മയുടെ കഥകളി അരങ്ങേറ്റം കാണുമ്ബോള് നിറ ആഹ്ളാദത്തില് മഞ്ജു വാര്യര് പറഞ്ഞ വാക്കുകള്. കല്യാണസൗഗന്ധികം കഥകളിയില് പാഞ്ചാലിയായി അമ്മ വേദിയില് അരങ്ങേറുമ്ബോള്, വിടര്ന്നകണ്ണുകളോടെ മഞ്ജു സദസില് ഇരിക്കുകയായിരുന്നു. ഞങ്ങളുടെ ആട്ടക്കഥയിലെ മുഴുനീള നായകന് ഞങ്ങളുടെ ആശാനാണ്. ആശാന്റെ കഴിവുകൊണ്ടാണ് ഞങ്ങളെ ഇതുപോലെ അഭ്യസിപ്പിച്ചത്. ഈ പ്രായത്തിലും ഇതെല്ലാം അവതരിപ്പിക്കാന് കഴിയുമെന്ന് തെളിയിച്ചു തന്നത് ആശാനാണ്. പ്രായമേറിയ നിരവധി പേരെ അദ്ദേഹം അഭ്യസിപ്പിച്ച് അരങ്ങിലെത്തിച്ചിട്ടുണ്ട്. ഏഴ് വയസായവര് മുതല് എഴുപതുവയസായവര് വരെ അക്കൂട്ടത്തിലുണ്ട്. ഇനി, കഥകളിയില് പുരുഷവേഷവുമായി അരങ്ങിലെത്തണമെന്നാണ് എന്റെ മോഹം. ഇനി എന്തെങ്കിലും പഠിക്കണമെന്ന് തോന്നിയാല് അതും പഠിക്കും. അമ്മക്ക് സന്തോഷം തരുന്ന കാര്യങ്ങളൊന്നും ചെയ്യാന് മടിക്കണ്ട എന്നാണ് കുട്ടികള് എപ്പോഴും പറയാറുളളത്. മഞ്ജുവിന്റെ അരികിലിരുന്ന് ഗിരിജാ മാധവന്റെ വാക്കുകള്. നാലരപതിറ്റാണ്ടിനുശേഷം അമ്മ ലേഖനം എഴുതിയതിലെ സന്തോഷവുമുണ്ട് മഞ്ജുവിന്. ഒറ്റപ്പാലം എന്.എസ്.എസ് കോളേജ് വിദ്യാര്ത്ഥിനിയായിരിക്കെ, കഥാരചനാമത്സരത്തില് ഗിരിജ സമ്മാനം നേടിയിരുന്നു. കലാലോകത്ത് വീണ്ടുംഅമ്മ ഗിരിജയ്ക്ക് പിറന്നാള് ആശംസകള് നേരുന്ന മഞ്ജു വാര്യരുടെ പോസ്റ്റുകളെല്ലാം വൈറലായിരുന്നു.മുന്പ് കഥയും കവിതയുമെല്ലാം എഴുതിയിരുന്ന അമ്മ, അനുഭവക്കുറിപ്പുകള് എഴുതാന് തുടങ്ങുകയും മോഹിനിയാട്ടം പഠിക്കുകയും ചെയ്തപ്പോള്, പിറന്നാള് ദിനത്തില് മഞ്ജു ഫേസ് ബുക്കില് കുറിച്ച ആശംസാവചനങ്ങള് ഇങ്ങനെയായിരുന്നു: എന്റെ സൂപ്പര്സ്റ്റാറിന് ജന്മദിനാശംസകള്. അമ്മ എപ്പോഴും അത്ഭുതപ്പെടുത്തുന്നു, ജീവിതത്തില് പുതിയത് എന്തെങ്കിലും തുടങ്ങാന് ഇനിയും വൈകിയിട്ടില്ലെന്ന് തെളിയിക്കുന്നു. എഴുത്തുകാരിയുടെ മകള് എന്നറിയപ്പെടുന്നതിനേക്കാള് വലിയ അഭിമാനമില്ല.മഞ്ജുവിന്റെ വാക്കുകള്.